GiliGold/VAD_KnessetCorpus huggingface dataset:
אלי אלאלוף: תכבדו, כשהם משפחות כאלה שהכאב הוא נורא ונראה, אז בואו נתייחס אליהם קצת אחרת, גם נתייחס בעצמנו למצב אחרת.
אלי אלאלוף: אני שוב חוזר לפיגוע באיסטנבול, נעשתה איזה פעולה כלשהי על ידי אחד מהגופים הישראלים?
אלי אלאלוף: בבקשה, משרד הביטחון.
<אביטל שנבל: נעשתה בדיקה מול, שוב, כל הגורמים הרלוונטיים שאני לא אפרט אותם כרגע.
<אביטל שנבל: לא הייתה ואין כרגע אינדיקציה לכך שמטרת המפגעים הייתה מטרה ישראלית.
אלי אלאלוף: לפי החוק עניתם.
<אביטל שנבל: כן.
אוסאמה סעדי: יש ועדת חריגים במשרד הביטחון?
אוסאמה סעדי: יש ועדה הומניטרית?
אוסאמה סעדי: אתם עונים לי? אני שואל את משרד הביטחון.
אוסאמה סעדי: אני טיפלתי אצלכם בתיקים כאלה, יש ועדה הומניטרית במשרד הביטחון, ביחידה לביטוח ותביעות שיש לה שיקול דעת שבמקרים כאלה, אפילו את ההוצאות האלה, במקום להטיל את זה על המשפחה אתם יכולים לבדוק את זה כמשרד ביטחון?
<אביטל שנבל: אני חושבת שמוקדם אולי מוקדם לפנות לשם כי במידה שהתיקון הזה יצליח אז יהיה פתרון.
<אביטל שנבל: ועדת חריגים זה לא פתרון טוב, דרך אגב - - -
שולי מועלם-רפאלי: לכלום.
<אביטל שנבל: תשאל חברי כנסת ותשאל, ועדות חריגים זה לא פתרון טוב.
אוסאמה סעדי: אני שאלתי, יש ועדת חריגים - - -
אלי אלאלוף: בואו נאפשר לחברת הכנסת שולי מועלם, בבקשה.
שולי מועלם-רפאלי: אני רוצה להגיד בקצרה.
שולי מועלם-רפאלי: קודם כל אני משתתפת בכאב הגדול שלא יודעת, רק הזיכרונות הטובים מהילדה שלכם ומהאחרים שיושבים פה, אבות ואימהות ואחים, זה הדבר היחיד שאנחנו יכולים להשתתף איתכם.
שולי מועלם-רפאלי: אדוני, אני חושבת שזה בדיוק מה שיענה על המציאות הקשה שראינו אותה ואני רוצה להגיד שלושה משפטים.
שולי מועלם-רפאלי: האחד, ברור לחלוטין שכל ארגוני הטרור בעולם כולו מכוונים גם לאזרחי ישראל, אני לא חושבת שלמישהו יש על זה שאלה.
שולי מועלם-רפאלי: אם הוא אמר או לא אמר שהמטרה שלו עכשיו היא הרס מדינת ישראל והרס יהודים, זה לא רלוונטי, אנחנו שומעים את האמירות שלהם כל הזמן.
שולי מועלם-רפאלי: לדעתי זו נקודת המוצא, פיגועי טרור מופנים לאזרחי ישראל כי ככה העולם נברא ובנוי כרגע.
שולי מועלם-רפאלי: אני יכולה להצטער על זה, אני יכולה לכאוב את זה, אבל אני לא מצאתי עוד ארגון טרור שלא סימן גם את ישראל ואזרחיה היהודים והערבים, על כל החלקים שלהם, כמי שהוא מכוון אליהם.
שולי מועלם-רפאלי: שתיים, אחד הדברים שחשוב לי להגיד, כמי שעוסקת בלי הפסקה עם משפחות שכולות, זה באמת העבודה הנפלאה שעושה האגף של נפגעי פעולות איבה בביטוח לאומי ובמשרד הביטחון, את זה נשים בצד, לא על זה אנחנו מדברים.
שולי מועלם-רפאלי: שלוש, והוא הדבר המרכזי, ברגע שיהיה ברור שהתיקון הזה הוא בפנים המשפחות האלה לא יהיו לבד, אוסאמה, בשום תהליך.
שולי מועלם-רפאלי: עם ההכרה באה גם הזכות הכלכלית, אבל גם הליווי הנפשי, שהוא כמובן, לא צריך להכביר בו מילים.
שולי מועלם-רפאלי: ודבר אחרון שאני מבקשת להגיד, לחברים שלי במשפחות השכולות, אסור, חבריי במשפחות השכולות המוכרות ובארגונים המוכרים, אסור חלילה שהארגונים האלה יביאו ולו נים נימה של התנגדות לחוק החשוב הזה.
שולי מועלם-רפאלי: אני אומרת את זה כי בעבר, כשפעלנו על הכרה באלמנות צה"ל, נוצרה סיטואציה הזויה של מלחמות בתוך המשפחות השכולות ואני כואבת את המציאות הזאת ומציעה שאם למי מהארגונים המוכרים היה רעיון להתנגד לחוק החשוב הזה, יגנוז אותו עכשיו.
שולי מועלם-רפאלי: משפחות שכולות מטרור הן משפחות שכולות מטרור וחלילה לנו ליצור הפרדה האם זה קרה כאן או במקום אחר.
שולי מועלם-רפאלי: נכון לשים את התמוכות בהצעת החוק החשובה הזאת ולנהל את זה בשום שכל, אבל מדינת ישראל מזמן כבר הכירה בהבנה באחריות שלה על משפחות שכולות שנפגעות מטרור במדינת ישראל ובעזרת ה' אחרי החוק החשוב הזה בעולם כולו.
אלי אלאלוף: חבר הכנסת אוסאמה.
ישראל אייכלר: אוסאמה, ברשותך.
ישראל אייכלר: אני רוצה שאלה, מ-2012 כל הבקשות אושרו, כן, כן, כן, כן, כל הטבלה, המקום היחיד שלא אושר בכל הטבלה עד היום הזה, עד הסיפור הזה של משפחת נאסר - - -
<קריאה: וברלין.
ישראל אייכלר: ברלין זה כבר היה זה, ברלין עוד לא מופיע בדוח, אבל גם ברלין, אבל פה בדוח מופיע, כולם אושרו חוץ מהמתאבד בבריסל.
ישראל אייכלר: ואני שואל את משרד הביטחון, מה ההיגיון - - -
<אביטל שנבל: זה פשוט עניין של אינדיקציות בחומר.
<אביטל שנבל: תאמין לי שפנינו לכל גורם חקירה אפשרי בחו"ל ובארץ ואין אינדיקציה באירוע של בריסל שמטרת המפגעים הייתה מטרה יהודית סלאש ישראלית.
<אביטל שנבל: פשוט אין אינדיקציה כזאת.
<אביטל שנבל: הם באו לנמל תעופה בינלאומי - - -
ישראל אייכלר: בדקתם את הפרסומים?
<אביטל שנבל: פרסומים זה לא - - -
ישראל אייכלר: לא, בדקתם את המקור שלהם?
<אביטל שנבל: אני מניחה שאתה - - -
ישראל אייכלר: לא, השאלה אם בדקתם את המקורות שלהם.
<אביטל שנבל: מה שווים פרסומים?
<אביטל שנבל: אנחנו לא עובדים לפי פרסומים, לא בתקשורת הצרפתית ולא בתקשורת פה.
<אביטל שנבל: אנחנו פונים לגורמי חקירה שבקיאים ומיומנים ויודעים את מלאכתם וההחלטה לא - - -
אלי אלאלוף: זה נבדק ובינתיים זה לא נמצא מתאים.
אלי אלאלוף: בבקשה, אוסאמה סעדי.
אוסאמה סעדי: אדוני היושב ראש, חבריי חברי הכנסת, משפחות יקרות, במיוחד משפחת נאסר, שאנחנו כואבים את הכאב הגדול שלכם ואנחנו היינו אצלכם בטירה ובאמת האובדן של ליאן זעזע את כל בני אנוש ואנחנו כחברה ערבית בתוך ישראל ממש הזדעזענו מהפיגוע הזה ומאובדנה של ליאן וגם החברות שלה שנפצעו קשה בפיגוע הזה.
אוסאמה סעדי: אני חושב, אדוני היושב ראש, אני וחברי, חבר הכנסת אחמד טיבי ועוד חברים מהרשימה המשותפת, מיד אחרי הפיגוע הזה וגם בפיגועים קודמים הגשנו הצעת חוק לתקן את חוק התגמולים לנפגעי פעולות איבה, כי באמת ההגדרות שם והדרישות שם הן דרישות קשות.
אוסאמה סעדי: להוכיח שהמטרה של הפיגוע היא נגד ישראלים ומכוונת נגד ישראל ונגד העם היהודי, לפעמים כמו הפיגוע הזה באיסטנבול.
אוסאמה סעדי: אני לא יודע אם אפשר להוכיח דבר כזה.
אלי אלאלוף: זו הייתה מטרת החוק, לשנות את זה.
אוסאמה סעדי: בהצעה שלי ושל חבר הכנסת אחמד טיבי, ואני הייתי בקשר עם יושב ראש הקואליציה והוא אמר לי שחברי חבר הכנסת חיים ילין מקדם את הצעת החוק הזאת, להקים ועדה.
אוסאמה סעדי: עכשיו אני רואה שבהצעת החוק, בתיקון, ירד העניין הזה של הוועדה ויש הגדרות, אבל אני אומר, גם בהגדרות האלה, חיים, אנחנו פה צריכים לשים לב, ואני מכיר איך משרד הביטחון ואיך הביטוח הלאומי עובדים כשהם רוצים הוכחות וכל הדברים האלה.
אוסאמה סעדי: אני גם לא סבור שהסעיפים שהוכנסו, אחת, שתיים, שלוש, יכולים לספק מענה גם לנפגעים כאלה, אני גם לא בטוח שזה יחול רטרואקטיבית.
חיים ילין: אוסאמה, יש לי הצעה בשבילך.
חיים ילין: הרי כל מה שאנחנו רוצים עכשיו זה להעביר את החוק בשביל שיגיע לוועדת שרים לקריאה ראשונה.
חיים ילין: את כל מה שאתה אומר - - -
אוסאמה סעדי: אבל עוד לא שמעת אותי.
חיים ילין: - - - בין שנייה לשלישית.
חיים ילין: זו הצעתי.
אוסאמה סעדי: לא, כמובן שאני תומך, כמובן שאנחנו תומכים בזה, ההצעה שמונחת היום היא בוודאי שיפור לעומת החוק הקיים, אין ספק, רק אני אומר לך ואני אומר לעצמי, חיים, שלקראת השנייה והשלישית, שאנחנו נהיה בטוחים שאנחנו עושים משהו שבסופו של יום יעזור למשפחות האלה, בין אם זה משפחות נאסר, בין אם זה משפחת אליקים - - -
אוסאמה סעדי: נכון, אני יודע.
אוסאמה סעדי: אני אומר לך, כעורך דין כשהתעסקתי מול משרד הביטחון בתביעות האלה של פיצויים לנפגעים פלסטינים זה דרך ייסורים, ויה דולורוזה, ואז מכניסים כל מיני הגדרות והתניות ותנאים שבסופו של יום אתה מנהל מאבק משפטי ואתה מפסיד.
אוסאמה סעדי: ואני אומר פה, ריבונו של עולם, המשפחה הזאת ואתם, המשפחות, לא מספיק ששכלתם את היקר, פה אתם שכלתם את ליאן, שבאמת היא הייתה פרח, והם צריכים להתמודד עם מעמסות ודרישות כספיות של סכומים מגוחכים.
אוסאמה סעדי: במקום שהמדינה תבוא ותגיד, לפנים משורת הדין, אני לא יודע איך, לפחות את הנטל הכספי הזה אנחנו - - - ודיברתם על ליווי פסיכולוגי.
אוסאמה סעדי: באמת, עד היום המשפחה הזאת לא התאוששה מהמכה שהיא ספגה.
אוסאמה סעדי: אז אני אומר, כן אנחנו תומכים.
אוסאמה סעדי: אנחנו גם נצרף ונצמיד את הצעת החוק שלנו, אנחנו נתמוך בה, אבל לקראת שנייה ושלישית יש לנו המון ניסוחים משפטיים שאנחנו נעבוד על זה שנדאג שבסופו של יום הם כן יקבלו את הפיצוי המגיע להם.
אחמד טיבי: אדוני היושב ראש, הערה לסדר.
אלי אלאלוף: רק שנייה, ברשותך.
אלי אלאלוף: אני רק רוצה שנדע שיש גם חוקים בנושא של סל הבריאות, יש למשפחה אפשרות לקבל שירות בנושא בריאות הנפש ואין שום סיבה, זה טכני - - -
אוסאמה סעדי: אנחנו נעזור להם.
אלי אלאלוף: זה מאוד טכני, שהם יקבלו את זה, כי זה מיידי ואנחנו יודעים שאם לא מטופל העסק הזה הוא רק הולך ומחמיר.
אחמד טיבי: הערה לסדר, אדוני היושב ראש.
אחמד טיבי: אל"ף, אני רוצה להודות לחברי חיים ילין - - -
אלי אלאלוף: פה אין לך ברירה, גם להודות לחבר הכנסת דוד ביטן, זו הצעת חוק משותפת.
אחמד טיבי: בהחלט, בהחלט.
אחמד טיבי: יש לנו גם הצעה, אוסאמה אמר שאנחנו מכינים.
אחמד טיבי: אני מציע לקצר את הדיבור ולהצביע מיד כדי לא לפספס את השבוע הבא ואז אלוהים יודע מה יקרה.
אחמד טיבי: לכן אני מוותר על זכות הדיבור שלי ומבקש לתמוך בהצעת החוק, שהיא חשובה לכל המשפחות, שהקורבן שלהם הוא קורבן יקר.
אחמד טיבי: אני מבין לליבם של כל המשפחות, אני מכיר את המשפחה של ליאן, גם טיפלנו.
אחמד טיבי: אגב, שלשום הייתי בירדן וביקרתי חבר שנפצע באותו פיגוע, הוא כמעט מת, עכשיו הוא חזר לחיים, אבל זה נורא, ולכן - - -
אלי אלאלוף: נציגת האוצר יכולה לעזור לנו - - -
<יעל בנימין אגמון: במה, אדוני היושב ראש?
חיים ילין: קצת כסף, לשחרר.
<יעל בנימין אגמון: יעל אגמון, רפרנטית ביטוח לאומי באגף התקציבים.
<יעל בנימין אגמון: יש קושי מאוד גדול בהערכה תקציבית של החוק הזה משום שאין יכולת - - -
אלי אלאלוף: אנחנו רוצים שתהיה הערכה תקציבית בעתיד.
<יעל בנימין אגמון: הערכה תקציבית לא יכולה להיות משום שאנחנו מבינים שאנחנו חיים בעולם שבו יש טרור בינלאומי והוא קיים ולצערנו אזרחי כל העולם וגם אזרחים ישראליים נפגעים ממנו, ולכן יש עלות תקציבית לחוק, מאוד מאוד קשה להעריך מה היא.
<יעל בנימין אגמון: מאוד ברור שכשמדברים על יכולת קיום של ועדת חריגים לעניין אירועים שהתקיימו לפני תחולת החוק זה ברור שהעלות התקציבית של החוק עולה באופן משמעותי, מה גם שלעניין זה אני אציין שבאופן עקרוני האוצר מתנגד לוועדות חריגים במוסד לביטוח - - -
אלי אלאלוף: אין ועדת חריגים.
<יעל בנימין אגמון: זה ירד?
חיים ילין: קיבלנו את ההערה של האוצר.
חיים ילין: איך אנחנו?
<יעל בנימין אגמון: כל הכבוד.
חיים ילין: עכשיו תתמכי בחוק ונוכל להמשיך קדימה.
<יעל בנימין אגמון: אז לגבי עלות תקציבית, אנחנו נגיש איזה שהיא עלות, אני לא יודעת להגיד כמה פיגועים יש בשנה בממוצע, אנחנו גם יודעים שגל הטרור - - -
חיים ילין: כמו שאנחנו לא יודעים לתמחר את 'עופרת יצוקה', 'עמוד ענן' ו'צוק איתן' ומה שיבוא קדימה.
<יעל בנימין אגמון: נכון, אנחנו לא יודעים לתמחר את זה, אבל כן חלים פה כללי הנומרטור והממשלה כן תצטרך למצוא מקור תקציבי לנושא הזה, לפי סעיף 40א לחוק יסודות התקציב.
אלי אלאלוף: ברשותכם, יושב ראש העמותה.
<אבי בן הלל: אני אציג את עצמי.
<אבי בן הלל: אני אבי בן הלל, אני הבן של שמואל בן הלל שנפגע, נרצח בפיגוע במאלי בנובמבר 15', על ידי ארגון מורביטון, מסונף לאל קאעידה.
<אבי בן הלל: לפני זה אני רוצה להודות לך, היושב ראש, ולחברי הוועדה ובמיוחד לחבר הכנסת חיים ילין וחבר הכנסת דוד ביטן, על רגישות אין קץ כדי להעלות הצעת חוק מסוג כזה, ולחברי הוועדה שתומכים בחוק.
<אבי בן הלל: בפיגוע שבו אבא שלי נהרג היו 170 בני ערובה, 20 הרוגים, הייתה סלקציה ברורה על בסיס מוצא ולאום ועל בסיס דקלום פסוקי קוראן ועל בסיס זה שוחררו הרבה מאוד אנשים וגם נהרגו הרבה מאוד אנשים.
<אבי בן הלל: אחרי שהבנו את גודל האסון שנחת עלינו הבנו שאנחנו לבד במערכה בגלל שהפיגוע התרחש בחו"ל ואנחנו נדרשים להוכיח שאנחנו עומדים בקריטריונים ומפה מתחיל מסע תלאות שהשטן לא ברא.
<אבי בן הלל: באמת אני אומר, שנה של סיוט מתמשך לצד אבל אדיר שאני לא יכול להתחיל לפרט אותו, שלהתחיל לפשפש באירוע בכל פרט ופרט, על אחת וכמה שמדובר במדינה כמו מאלי, שהרשויות לא משתפות פעולה.
<אבי בן הלל: ממש לרדת לפרטי הפרטים, לדוח הנתיחה של אחרי המוות, כמה קליעים פגעו באבא שלי, באיזה צד, איך ולמה.
<אבי בן הלל: והכול כדי להגיש למשרד הביטחון בקשה מנומקת ומפורטת, שלא לדבר על שכירת עורך דין לצורך הגשת הבקשה, שתהיה כמה שיותר מפורטת, מנומקת, עומדת על פי כל דין, כדי שנוכר.
<אבי בן הלל: היום, שנה וארבעה חודשים אחרי הפיגוע, לפני חודש וחצי הגשנו בקשה לביטוח לאומי סלאש משרד הביטחון ואנחנו נמצאים בתהליך ואנחנו ממתינים לתשובת הוועדה.
<אבי בן הלל: אני חייב להגיד שלא פשוט לי להיות כאן ולדבר על זה בפעם הראשונה בפומבי, אבל אני כאן באמת כדי שאף משפחה לא תחווה את הסיוט הנורא הזה שאנחנו חווינו, כי זה באמת סיוט.
<אבי בן הלל: כל זה הוא גם לצד אבל אדיר, זה לא משהו שאפשר לקום ויום למחרת להתחיל להתעסק בכל המסמכים האלה ולנבור באירוע ולראות איפה עמד אבא שלי אל מול הרוצחים שלו.
<אבי בן הלל: כשאני שומע חדשות לבקרים את ראש הממשלה אומר, ואני מצטט, 'הטרור פוקד לא רק את שרונה ועתניאל, הוא מכה בפריז, בבריסל ובאורלנדו ואנחנו במערכה עולמית', סוף ציטוט, ואז פונים לביטוח לאומי ולמשרד הביטחון ומקבלים בתור התחלה, בדיפולט, לא, אז - - -
אלי אלאלוף: ברשותך, קצר.
<אבי בן הלל: אני מקצר, הבקשה שלי אליכם, חברי הוועדה, זה אל תשאירו אותנו מאחור, תאשרו את החוק ואת הנוסח, כך שהמשפחות של הקורבנות ממעגל הטרור האחרון לא יישארו מאחור.
<אבי בן הלל: אנחנו באמת חווינו מסע תלאות נוראי ואנחנו צריכים קצת עדנה לשבת ולהתרכז באבל של המשפחות, של היקירים שלנו.
<אבי בן הלל: זה מה שאנחנו מבקשים.
אלי אלאלוף: ירון צברי, בבקשה.
ישראל אייכלר: סליחה, מתי היה הפיגוע במאלי?
אלי אלאלוף: לפני שנה וארבעה חודשים.
<אבי בן הלל: בנובמבר 2015, הוא לא מופיע בדוח.
ישראל אייכלר: למה הוא לא מופיע בדוח?
<אבי בן הלל: אלוהים יודע.
חיים ילין: אמרתי, אתה לא הקשבת למה שאמרתי.
חיים ילין: אמרתי את כל הפיגועים שלא הופיעו.
אלי אלאלוף: חבר'ה, אל תפריעו, יש לנו זמן מוגבל ואנחנו עוד רוצים להצביע.
אלי אלאלוף: זו הייתה הערה מאוד חכמה של ידידי אחמד טיבי, בואו נכבד.
<ירון צברי: אני נמצא כאן כנציג משפחת אליקים, הזוג אליקים שנפגע בפיגוע בברלין ב-19 בדצמבר.
<ירון צברי: רמי, שנפצע בפיגוע קשה הוא אח של אשתי, ודליה, רעייתו, נהרגה בפיגוע.
<ירון צברי: נמצאת פה גם הבת של רמי ודליה.
אלי אלאלוף: נשמח לראות אותך איתנו בישיבה, אם תרצי.
<ירון צברי: אנחנו היינו מעדיפים שלא להיות פה.
<ירון צברי: אני חושב שהדברים שאני אומר כרגע מייצגים את כל המשפחות השכולות שנמצאים כאן.
<ירון צברי: אני הייתי מעדיף לא להיות פה, לא להיחשף בציבור, להישאר כאדם פרטי, אנחנו הגענו לפה כי נפגענו מפעולת טרור.
<ירון צברי: יש איזה שהוא אבסורד שמצד אחד, אם אני לוקח ביטוח רגיל, בכל ביטוח שנוגע לאובדן כושר עבודה, הסעיף הזה של אובדן כושר עבודה, אי אפשר להפעיל אותו כי הם נפגעו בפעולת איבה, נפגעו בפיגוע.
<ירון צברי: אז מצד אחד כשבאים לביטוח, 'נפגעו בפיגוע', אבל כשבאים למדינת ישראל, 'לא נפגעו בפיגוע'.
<ירון צברי: יש פה התנגשות שהיא בלתי סבירה בעליל.
אלי אלאלוף: אנחנו זיהינו את זה ולכן גם העבודה שנעשתה וגם הצעת החוק.
<ירון צברי: זה פעם אחת.
<ירון צברי: פעם שנייה, ודיבר פה אבי לפניי, אי אפשר או שכנראה אפשר לדבר במישור ההסברה, בערוצי ההסברה, על פיגוע אחד, על עולם אחד, על היותנו חלק מהעולם החופשי כשאנחנו משלבים ידיים עם כל העולם החופשי כולו ואנחנו נפגעים מארגון טרור דוגמת דאעש, ששם לו למטרה את העולם החופשי וגם אותנו בין השאר באופן מוצהר, גם ברשומות וגם בעל פה, וכשזה מגיע מה שנקרא ל-money time, זה מגיע ליום פקודה, אנחנו עומדים מול שוקת שבורה, אנחנו עומדים מול דלתות סגורות ואנחנו עומדים מול טפסים שצריך למלא ואין להם מענה.
אלי אלאלוף: אני ממש מבקש את סליחתך, אמרתי מהתחלה שב-13:15 אני סוגר את הישיבה יהיה מה שיהיה, כי יש גם אילוצים נוספים למערכת.
<ירון צברי: אני מבקש לשאול שאלת הבהרה, רק לגבי החוק, אם אפשר.
<ירון צברי: דובר פה על כך שההכרה תהיה רטרואקטיבית והתשלומים יהיו מיום הופעת החוק ברשומות, מה שאני שואל, האם משפחות שהוכרו רטרואקטיבית יקבלו תשלום מהרגע שזה יופיע ברשומות?
<ירון צברי: זה לא היה ברור.
אלי אלאלוף: אדון צברי, באמת, בשם המשפחה שנפגעה בברלין, ואני מבקש להשתתף בצערכם, בצער כל המשפחות ודאי, אבל הקודמת לא ציינתי אותה, ואני רוצה להגיד לכם, חבר'ה, זה תהליך ארוך, זה עוד לא מחר בבוקר.
אלי אלאלוף: למרות זאת אני פונה למשרדים הרלוונטיים שיחפשו את הדרך להקל על האנשים שנפגעו, גם בעבר, אני לא מבטיח שהחוק יהיה רטרואקטיבי, שיהיה ברור.
אלי אלאלוף: שלא יהיו אשליות מהדיון הזה, אני רוצה שיהיה ברור, יש פה יוזמה שאני באופן אישי מזדהה באופן מוחלט, גם ברטרואקטיביות, אולי לחפש דרכים מסוימות, כרגע זה לא על הפרק.
אלי אלאלוף: מה שאנחנו רוצים לעשות בשלב הזה זה להצביע על הצעת החוק כדי לאפשר להחזיר אותה לוועדת שרים שיכולה להתכנס ביום ראשון, כדי לקבל אישור מחודש.
אלי אלאלוף: זה התנאי לדיון הזה.
אלי אלאלוף: אני רוצה להגיע להצבעה.
אלי אלאלוף: יש לי עוד ארבע דקות לקרוא את הטקסט ויש הערה של יוסי.
אלי אלאלוף: ברשותך, יוסי, בקיצור.
יוסי יונה: בקיצור.
יוסי יונה: אדוני היושב ראש, אני מצטער שלא הייתי פה בתחילת הדיון, בגלל שנאלצתי להיות בוועדה אחרת, אבל אני בוודאי רוצה להביע את התמיכה המלאה שלי בכל חקיקה שתסדיר את הדבר הזה.
יוסי יונה: אדוני היושב ראש, גם הגשנו הצעת חוק שאמורה להידון ביום רביעי יחד עם חבר הכנסת משה גפני, שהיא בעצם גם באה להסדיר אותו באמירה מאוד מאוד פשוטה וחד משמעית, כל מי שנפגע בפעולת טרור ברחבי העולם, ישראל צריכה להכיר בו כנפגע פעולות איבה, ולו מן הטעם הפשוט שאבי כאן העלה אותו וגם אדוני, העלית אותו כאן, שלא ניתן מצד אחד לבוא ולומר שאנחנו שייכים לעולם החופשי, שהוא מושא לפעולות הטרור, ואנחנו בין יעדיו, ומצד שני לבוא ולומר שיש להגדיר באופן מדוקדק ולהגיד רק במידה שפעולת האיבה הייתה נגד ישראלים.
יוסי יונה: לכן אני תומך בחוק הזה ואני מקווה שגם כשהחוק שלי יקבל את יומו ב - - -
אלי אלאלוף: אני מציע שמראש כבר תתחילו להצמיד את החוקים, חבל.
יוסי יונה: כן, ודאי.
אלי אלאלוף: חבל, כי זה רק יאריך את הזמן לטיפול בנושא.
אלי אלאלוף: ברשותכם, אנחנו עוברים לקריאת החוק.
<נעה בן שבת: הצעת חוק התגמולים לנפגעי פעולות איבה (תיקון – תגמולים לנפגעי פ עולות איבה שהתרחשו מחוץ לישראל (התשע"ז-2017).
<נעה בן שבת: בחוק התגמולים לנפגעי פעולות איבה, התש"ל-1970 (להלן – החוק העיקרי), אחרי סעיף 12 יבוא "12א אישור פגיעת איבה שהתרחשה מחוץ לישראל.
<נעה בן שבת: הרשות תכיר בפעולת איבה שהתרחשה מחוץ לישראל כפגיעת איבה גם אם הפעולה לא כוונה נגד העם היהודי או נגד ישראל, או שמטרתה המשנית אינה פגיעה בישראל, בהתקיים התנאים הבאים: פעולת האיבה נעשתה בידי ארגון טרור שהצהיר כי לפחות אחת ממטרותיו היא לפגוע בישראל, באזרחי ישראל או ביהודים; המדינה שבה התרחשה פעולת האיבה הכריזה על האירוע כאירוע טרור; המדינה שבה התרחשה פעולת האיבה אינה מדינת אויב; תנאים נוסף שרשאי השר לקבוע –זה שר העבודה והרווחה והשירותים החברתיים– בהסכמת שר הביטחון.
<נעה בן שבת: אבל זה רשות.
<נעה בן שבת: קבעה הרשות כי פעולת איבה שהתרחשה מחוץ לישראל תוכר כפגיעת איבה לפי סעיף זה ואדם שנפגע במסגרת אותה פעולה זכאי גם לתשלומים לפי דין זר או ממדינת חוץ בעד אותה פגיעת איבה, יופחתו מהתגמולים לפי חוק זה התשלומים האמורים, לפי ההוראות שיקבע שר העבודה, הרווחה והשירותים החברתיים, בהסכמת שר האוצר ובאישור ועדת העבודה, הרווחה והבריאות של הכנסת.
<נעה בן שבת: אני רק מעירה כמה הערות בקצרה.
<נעה בן שבת: הנושא של מדינת אויב זה נושא שכרגע, לפי מה שבדקנו בחקיקה, יש חוקים שמשתמשים במינוח הזה והוא לא מוגדר.
<נעה בן שבת: גם חוק הבחירות לכנסת וגם חוק ההתכוננות האזרחים משתמשים במונח מדינת אויב ופשוט - - -
יוסי יונה: לא, מה ההיגיון?
<נעה בן שבת: ההיגיון הוא שמי שיוצא למדינה שיש בה את הסכנה, אז בעצם האחריות לאירוע שקרה זה עליו.
<ליאת כהנים: החוק למניעת הסתננות הגדיר את זה.
<נעה בן שבת: אבל החוק למניעת הסתננות לא מגדיר את זה כמינוח של מדינת אויב.
אחמד טיבי: אגב בחוק למניעת הסתננות גם מצרים וירדן הן מדינות אויב.
אחמד טיבי: זה חוק אנכרוניסטי.
<נעה בן שבת: בכל מקרה אני רק מעירה שלקראת הקריאה השנייה והשלישית, אנחנו גם נציין את זה בדברי ההסבר של הצעת החוק, אנחנו נבחן האם אנחנו רוצים באמת למנות את המדינות, להפנות לחוק להסתננות או להגדיר את זה כמונח אחר, אבל זו הכוונה.
<נעה בן שבת: דבר נוסף, הנושא של תחולה ותחילה, אנחנו כרגע לא מנסחים את זה, אבל כמו שנאמר פה בוועדה, הכוונה היא כן להכיר רטרואקטיבית, אבל התשלומים ייעשו החל מיום התחילה של החוק ואילך.
<נעה בן שבת: כלומר גם אם האירוע קרה לפני חמש שנים אפשר להכיר בו כפגיעת איבה, אבל המשפחות או הנפגעים יקבלו את התשלומים החל מאותו מועד שהחוק ייכנס לתוקף ואילך.
<נעה בן שבת: בנוסף, אני רק אעיר, אנחנו כבר לא נמצאים בתצורה של ועדת חריגים, אלא כסעיף שמטיל על הרשות את החובה להכיר באירועים שמתקיימים התנאים כאירועי פגיעת איבה.
<נעה בן שבת: יכול להיות שבכל זאת נתקן את זה בהגדרה של פגיעת איבה ונוסיף פסקה נוספת, זה עניין ניסוחי, יכול להיות שלשנייה-שלישית הנוסח טיפה ישתנה, אבל זה גם משהו שהוועדה משאירה על שולחנה ואנחנו נבחן את זה.
<נעה בן שבת: אלה הדברים שאנחנו נבחן לקראת השנייה והשלישית, אבל כעיקרון הנוסח שהוקרא בפניכם זה הנוסח שנפרסם לקריאה ראשונה.
אלי אלאלוף: לפני הצבעה אני רוצה קודם כל להודות למשפחות שבאו, אנחנו מרגישים את כובד האחריות שאתם, בצדק, מטילים על המדינה ועלינו כדי למצוא את הפתרונות הנדרשים לכם ואני מקווה שנוכל לעשות את זה בהקדם האפשרי ובצורה הרגישה והנכונה ביותר.
אלי אלאלוף: באמת תודה לכם.
אלי אלאלוף: חברים, מי בעד הצעת החוק כפי שהוקראה?
אלי אלאלוף: אני רק מזכיר שזה חוזר - - -
ישראל אייכלר: אני רוצה גם - - -
ישראל אייכלר: אני נמנע ואני רוצה לנמק.
ישראל אייכלר: נמנעים – 1 התיקון להצעת חוק התגמולים לנפגעי פעולות איבה אושר.
אלי אלאלוף: אני רוצה לחזור ולהגיד שהצעת החוק כפי שאושרה חוזרת לוועדת שרים ביום ראשון או כל מועד, אנחנו נעשה שזה יהיה ביום ראשון לדיון שם.
ישראל אייכלר: אני רוצה לנמק במשפט אחד.
ישראל אייכלר: אני בעד החוק ולכן אני לא נגד, אבל אני רוצה שההוצאות הרפואיות והסבל שהמשפחות עברו בתקופה עד שהחקיקה תהיה חייב להיות מכוסה.
ישראל אייכלר: יכול להיות שתהיה איזה מגבלה, לא כל ההוצאות, אבל חייבים להתחשב.
אוסאמה סעדי: ישראל, זה בתחולה, מה שהיא אמרה.
ישראל אייכלר: לא, עד תחולת החוק, ההוצאות שהיו למשפחות האלה, גם אם יילקחו בחשבון.
ישראל אייכלר: זו הסיבה שאני נמנע.
אלי אלאלוף: אנחנו נדון בזה לפני שנייה ושלישית.
אלי אלאלוף: צהריים טובים, אני רואה שהתגעגעתם לדיונים בוועדה ואני שמח.
טלי פלוסקוב: אלי, לא יכולים בלעדיך.
אלי אלאלוף: זה באמת כייף לפגוש אתכם.
אלי אלאלוף: היום ה-13.12.2016, י"ג בכסלו תשע"ז, והשעה 12:31.
אלי אלאלוף: אנחנו התכנסנו בעקבות בקשת רביזיה של חבר הכנסת מיקי לוי.
אלי אלאלוף: לפני שנדון אם נקבל, לא נקבל, אני מציע שקודם כל מיקי יסביר את הבקשה שלו לרביזיה.
מיקי לוי: הבקשה שלי נובעת מזה - ועיני לא צרה בהקלות שניתנו ליבואנים, זה בסדר מבחינתי.
מיקי לוי: אני לא מבין מה הם עושים כאן, אבל הם רצו לבוא.
מיקי לוי: אני לא עמדתי בשער כדי למנוע מהם.
אלי אלאלוף: תלוי איזה - - -
מיקי לוי: אין לי ולו דבר כנגד ההקלות שניתנו ליבואנים.
מיקי לוי: יש לי לב מלא, כבד, מרגיז, לגבי התעשייה המקומית.
מיקי לוי: אני הולך ומדבר לא על הגדולים.
מיקי לוי: זה לא מעניין אותי - הגדולים.
מיקי לוי: אני הולך ומדבר על 150 במפעלים קטנים שבממוצע הם 15 איש, תעשייה מקומית כחול-לבן, שחלקם עובדים רבים מהמגזר וחלקם מרוויחים משכורות מינימום, מינימום.
מיקי לוי: המפעלים הקטנים האלה ילכו להיסגר בגלל שאנחנו פה בוועדה הזו הקשחנו את לבנו ואת ידנו על התעשייה.
מיקי לוי: כולנו נהיה אשמים, כולל אותי, כי אני לא הצלחתי - - - אתכם לא להצביע נגד.
מיקי לוי: אני אומר לכם, אות הקין הזה יהיה על כולנו, כולנו.
מיקי לוי: מדובר במפעלים שילכו וייסגרו.
מיקי לוי: יש בערך 100 רישיונות, 5,000 שקל לתיק.
מיקי לוי: זה אומר חצי מיליון שקל על כל תיק.
מיקי לוי: ועם האגרות, זה הרבה יותר - 700 - 800 מיליון שקל על כל תיק.
אלי אלאלוף: על כל תיק.
<קריאה: בסדר, 5,000 שקל לכל תיק.
רועי פולקמן: 5,000 שקל לתיק.
מיקי לוי: כן, כן - כפול 100 רישיונות, כפול 100 רישיונות, כפול 100 רישיונות.
מיקי לוי: אל תשחקו איתי.
<קריאה: מפעל בינוני, לא קטן - מפעל בינוני.
מיקי לוי: כפול 25 רישיונות - 250,000 שקל.
מיקי לוי: כפול 25 רישיונות שהוא מפעל קטן - 250,000 שקל.
מיקי לוי: ומה, אנחנו מדברים על כחול-לבן, לעזאזל.
אלי אלאלוף: בסדר, סליחה.
מיקי לוי: אם התייעצתם לבוא לקראתי, זה בסדר.
רועי פולקמן: אמרתי לך קודם שיש לנו הצעה.
רועי פולקמן: מה אתה רוצה?
מיקי לוי: חברים, אני אומר שכולנו עלולים לגרום לסגירת המפעלים הקטנים.
מיקי לוי: חלק מהעובדים הם באמת - אדוני, זה לא התקיים אצלך.
מיקי לוי: אבל לפני שישה חודשים הגיעו לוועדת הכספים עובדי מפעל "אמיליה" מירוחם כשעמדו לסגור את המפעל.
אלי אלאלוף: זה היה פה.
אלי אלאלוף: אני משחק עם הזיכרון שלי.
מיקי לוי: אני מבקש את סליחתך.
מיקי לוי: מרוב הוועדות שאני מתרוצץ כבר, אני אשם.
מיקי לוי: אני סנילי.
מיקי לוי: אנחנו הובלנו בראשותך מהלך שהמפעל הזה לא ייסגר.
מיקי לוי: ובאמת יש עליהם רגולציה מטורפת, גם בנושא המים, גם בהפרדת השפכים והשומנים כדי שלא ירדו למי התהום.
מיקי לוי: יש שם באמת עומסים מטורפים.
מיקי לוי: מה אני ביקשתי?
מיקי לוי: נתנו ליבואנים שנתיים פטור, ואני בסך הכול ביקשתי שנה כדי שהתעשייה המקומית - - -
<קריאה: לא, אין פטור.
<קריאה: יש פטור רק לתמרוקים - - -
מיקי לוי: רק לתמרוקים, אנחנו יודעים על מה אנחנו מדברים, רק על התמרוקים.
מיקי לוי: ביקשתי שנה.
מיקי לוי: שנה - זה מה שביקשתי.
מיקי לוי: ולכן, אם אתם רוצים לתת את ידכם לסגור מפעלים קטנים, זה על הכיפק, זה מצוין.
מיקי לוי: כולנו באקסלים, כולנו בדוחות הכספיים - זה אחלה.
מיקי לוי: אבל אם יש לכם נשמה בקואליציה תצביעו נגד.
רועי פולקמן: אני אתייחס ממש בקצרה.
רועי פולקמן: אני מאוד מעריך את חבר הכנסת מיקי לוי, אבל מפריע לי קצת האווירה המעט פופוליסטית בדברים, ואני אגיד למה אני מתכוון.
רועי פולקמן: קודם כל, כל החוק הזה נועד - ואני גם אחד מראשי השדולה התעשייה בכנסת.
רועי פולקמן: ולא רק זה, הייתי שותף לצוות הפחתת האגרות שקיים עכשיו במשרד האוצר.
רועי פולקמן: אנחנו מתעסקים בזה, ולכן אין פה כאילו מה אנחנו עושים נגד התעשייה?
רועי פולקמן: כל החוק הזה - הדברים הגדולים, לאחר שיחות שלי עם התאחדות התעשיינים, כולל הנוכחים פה - זה שהדבר שחשוב למפעלים היה שרישיונות העסק יחודשו בתדירות נמוכה יותר כי העלות הגבוהה ליצואנים שמפה הם מרוויחים את כספם - לא בגלל ה-1,300 שקל אגרה לתמרוק, זה האירוע הגדול - פה כל החוק הזה בא לקצר בירוקרטיות, להקל על היצרנים הישראלים ולשפר את מצבם כדי שיוקל לתעשייה המקומית.
רועי פולקמן: כל החוק הזה הביא לקיצור.
רועי פולקמן: למשל, משך הזמנים לרישיון שהיה קצר יותר הוארך.
רועי פולקמן: זה חוסך מיליונים.
רועי פולקמן: ואז אנחנו באים ואומרים, הרי בשוליים, זה שאכן באנו ואמרנו לא פתרנו את כל האגרות.
רועי פולקמן: גם זה, בשאיפה בעתיד, אני בעד לפטור בכלל אגרות.
רועי פולקמן: שלא תבין, אין לי התנגדות לפטור אגרות.
רועי פולקמן: אבל היה כאן משאים-ומתנים עם הצוות המקצועי וכל מה שנפטר היה ליבואנים זה מהאגרות החדשות שאמרנו לא סביר - - -
<אמיר רשף: זה לא רק ליבואנים.
רועי פולקמן: לא רק ליבואנים, גם ליצרנים - ליצרנים וליבואנים.
רועי פולקמן: אף אחד לא הופלה כאן.
רועי פולקמן: רק מהפרק החדש שאמרנו שלא יכול להיות שבשינוי הם יכבידו עליהם, זה הכול.
רועי פולקמן: ואז בשיטה שקורית כאן, ואני מצטער לומר את זה, וראיתי את רעות כאן, אני לא יודע איפה היא, רעות יקירתי מהתאחדות התעשיינים - - -
מיקי לוי: אני מעיד שהיא לא החליפה איתי מילה אחת בשבועיים האחרונים.
רועי פולקמן: לא, ברור - זה בסדר.
רועי פולקמן: אבל כל הזמן אנחנו מגיעים לסיכומים ומגיעים לדקה התשעים ואז מנסים לדחוף עוד עז.
מיקי לוי: דנו בעניין הזה כל כך הרבה.